подписва от едно от лицата от институцията, посочени в разрешението. Освен това всяка страница се подпечатва с печата на институцията, така както е поставен върху разрешението. Разрешението се вписва в клетка 44 от декларацията за износ.
 2. Разрешението се прикрепя към екземпляр No 3 на единния административен документ и трябва да придружава пратката до митническото учреждение, където пратката напуска митническата територия на Съюза. Когато на износителя или на неговия представител се предостави екземпляр No 3 на единния административен документ, разрешението също му се предоставя за използване впоследствие при необходимост.
 РАЗДЕЛ V
 ОБРАЗЦИ НА ОТВОРЕНИТЕ РАЗРЕШЕНИЯ
 Член 16
 1. Специфичните отворени разрешения се издават върху формуляр, чийто образец е посочен в приложение II.
 2. Общите отворени разрешения се издават върху формуляр, чийто образец е посочен в приложение III.
 3. Формулярът на разрешението се изготвя в печатен или електронен вид на един или повече от официалните езици на Съюза.
 4. Форматът на разрешението е 210 × 297 mm. Допустимо е отклонение до минус 5 mm или плюс 8 mm по дължината на листа.
 Използваната хартия е бяла, без механични примеси, обработена за писане и не по-лека от 55 g/m2. Фонът ѝ се състои от светлосиня плетеница, която разкрива подправяне, извършено по механичен или химически път.
 5. Вторият екземпляр на разрешението, който е без плетеница, е предназначен единствено за използване от износителя или за неговия архив.
 Формулярът на заявлението, който трябва да се използва, се определя от съответната държава членка.
 6. Държавите-членки могат да си запазят правото да отпечатват сами формулярите на разрешението или да възложат отпечатването им на одобрени печатници. В последния случай всеки формуляр трябва да съдържа препратка към това одобрение. Всеки формуляр трябва да съдържа името и адреса на печатницата или знак, с който печатницата може да бъде идентифицирана. Освен това той трябва да съдържа и сериен номер, отпечатан или поставен с печат, с който може да бъде идентифициран.
 7. Държавите-членки са отговорни за предприемането на всички мерки, необходими за предотвратяване на подправянето на разрешенията.
 Средствата за идентификация, въведени с тази цел от държавите-членки, се изпращат на Комисията, за да бъдат информирани за тях компетентните органи на останалите държави членки.
 8. Разрешенията се попълват по механичен или електронен начин. При изключителни обстоятелства могат да се попълват с черен химикал с главни печатни букви.
 Те не могат да съдържат изтривания, задрасквания или други промени.
 РАЗДЕЛ VI
 ЗАКЛЮЧИТЕЛНИ РАЗПОРЕДБИ
 Член 17
 Регламент (ЕИО) No 752/93 се отменя.
 Позоваванията на отменения регламент се считат за позовавания на настоящия регламент и се четат съгласно таблицата на съответствието в приложение V.
 Член 18
 Настоящият регламент влиза в сила на двадесетия ден след публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави-членки.
 Съставено в Брюксел на 9 ноември 2012 година.
 За Комисията
 Председател
 José Manuel BARROSO
 (1) ОВ L 39, 10.2.2009 г., стр. 1.
 (2) ОВ L 77, 31.3.1993 г., стр. 24.
 (3) Вж. приложение IV.
 ПРИЛОЖЕНИЕ I
 Образец на формуляр за стандартно разрешение за износ
 ОБЯСНИТЕЛНИ БЕЛЕЖКИ
 1. Общи
 1.1.
 Разрешенията се